b'\n_START_ARTICLE_\nStrune \xc5\xbeivota\n_START_PARAGRAPH_\nStrune \xc5\xbeivota je druga knjiga u kojoj su objavljene pjesme slavonske pjesnikinje Marije Vukoja iz Soljana._NEWLINE_Knjiga sadr\xc5\xbei 74 pjesme koje su podijeljene u osam cjelina: Pjesma je \xc5\xbeivot, Sje\xc4\x87anja, Domovina mi zbori, Da se ne zaboravi, Hvala Bogu, Ah ta ljubav, Pjesmom \xc4\x87u ti re\xc4\x87i i Gdje ste zvjezdice?_NEWLINE_U prvom poglavlju Pjesma je \xc5\xbeivot, njene pjesme su rezultat previranja koje joj ne daju mira. U Sje\xc4\x87anjima, pjesme nas vra\xc4\x87aju u povijest, njezino djetinjstvo i \xc5\xa1kolska vremena. Marija nije ravnodu\xc5\xa1na ni prema Domovinskom ratu, pa je svoje misli preto\xc4\x8dila u stihove koji su okupljeni pod nazivom Da se ne zaboravi. Religiozni motivi u kojim ispovjeda svoju vjeru se nalaze u poglavlju Hvala Bogu. Ljubavni stihovi i osje\xc4\x87aji opjevani su u dijelu Ah, ta ljubav. Domovina mi zbori sadr\xc5\xbei pjesme posve\xc4\x87ene njenom rodnom kraju - Cvelferiji i kraju odakle su njeni korijeni - Bosni. Pjesme s dje\xc4\x8djom tematikom se nalaze pod naslovom Gdje ste zvjezdice._NEWLINE_Zbirka pjesama objavljena je 2007. godine kao rezultat vi\xc5\xa1egodi\xc5\xa1njeg prikupljanja napisanih stihova._NEWLINE_ISBN 978-953-6981-98-4'